ગુજરાતનો વર્તમાન સમય જેટલો સરળ અને સુંદર છે તેટલો જ તેનો ઇતિહાસ ભવ્યાતિભવ્ય છે. ગુજરાતની સ્થાપનાને ભલે માત્ર 56 વર્ષ થયા હોય પણ તેનો ઇતિહાસ સદીઓ જૂનો છે. રજવાડાના સમયથી ગુજરાત સમૃદ્વ હતું અને આજે પણ છે અને ભવિષ્યમાં પણ રહેશે તેમાં કોઇ મીન મેખ નથી. જો 20મી સદીની સમૃદ્વિની વાત કરીએ તો ગુજરાતના અમદાવાદમાં એટલી બધી મીલો ધમધમતી હતી કે અંગ્રેજો ખુદ તેને ભારતનું માન્ચેસ્ટર કહેતા હતા. કલાની દ્રષ્ટિએ પણ ગરવી ગુજરાતની તોલે કોઇ આવી શકે તેમ નથી. વાત જો સાહિત્યની હોય કે વાત છાપકામની દરેક ક્ષેત્રમાં ગુજરાતે આગવું પ્રદાન કરીને વિશ્વ ફલક પર પોતાની નામના કમાવી છે. જો કોઇ પ્રવાસી ગુજરાતમાં આવે તો તેના ઐતિહાસિક સ્થાપત્ય એવા અજંટા ઇલોરા, ઝુલતા મિનારા, સીદી સૈયદની જાળી, કાંકરિયા તળાવ, વડોદરા - જામનગરના પેલેસ તો માણવાનું પસંદ કરે જ છે પણ સાથે ગુજરાતની બેનમૂન કલાની વિરાસત સંભાળનારા પાટણના પટોળા બનાવતા સાલ્વી પરિવારોની કામગીરી જોવાનો પણ ખાસ આગ્રહ રાખતા હોય છે.